62020CO0583_INF
Digriet tal-Qorti tal-Ġustizzja (Id-Disa’ Awla) tal‑21 ta’ Ottubru 2021 – EuroChem Agro Hungary vs Nemzeti Adó- és Vámhivatal Fellebbviteli Igazgatósága
(Kawża C‑583/20) (
1
)
“Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Sistema komuni ta’ taxxa fuq il-valur miżjud (VAT) – Direttiva 2006/112/KE – Artikolu 273 – Ġlieda kontra l-frodi – Obbligu ta’ dikjarazzjoni dwar it-trasport ta’ merkanzija – Sistema elettronika ta’ kontroll tat-trasport tal-merkanzija bit-triq – Sistema ta’ sanzjonijiet applikabbli għall-kontribwenti f’riskju – Proporzjonalità”
1.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Obbligi tal-persuni responsabbli għall-ħlas tat-taxxa – Obbligi meqjusa neċessarji sabiex jiġi żgurat il-ġbir eżatt tal-VAT u sabiex tiġi evitata l-frodi – Sanzjonijiet fil-każ ta’ nuqqas ta’ osservanza tal-kundizzjonijiet formali dwar l-eżerċizzju tad-dritt għal tnaqqis – Modalitajiet ta’ determinazzjoni tal-ammont tas-sanzjoni – Prinċipju ta’ proporzjonalità – Sistema ta’ sanzjonijiet nazzjonali applikabbli għall-kontribwenti f’riskju – Ammont fiss tas-sanzjoni li ma jippermettix l-individwalizzazzjoni tas-sanzjoni – Inammissibbiltà
(Direttiva tal-Kunsill 2006/112, Artikolu 273)
(ara l-punti 21 sa 24, 29 u d-dispożittiv)
2.
Domandi preliminari – Ammissibbiltà – Talba li ma tesponix ir-raġunijiet li jiġġustifikaw ir-rinviju lill-Qorti tal-Ġustizzja – Inammissibbiltà manifesta
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 94)
(ara l-punti 32 sa 35, 41, 42)
Dispożittiv
L-Artikolu 273 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud, u l-prinċipju ta’ proporzjonalità, għandhom jiġu interpretati fis-sens li huma jipprekludu leġiżlazzjoni nazzjonali li timponi fuq persuna taxxabbli kklassifikata bħala “kontribwent f’riskju”, fis-sens tad-dritt nazzjonali, multa intiża li tissanzjona irregolaritajiet imwettqa f’dikjarazzjonijiet ta’ kunsinna ta’ merkanzija, li l-ammont tagħha ma jista’ fl-ebda każ ikun inferjuri għal 30 % ta’ 40 % tal-valur tal-merkanzija.
(
1
)	ĠU C 28, 25.1.2021.